बॉलीवुड कपल करीना कपूर खान-सैफ अली खान के बेटे तैमूर और सोहा अली खान-कुणाल खेमू की बेटी इनाया इंडस्ट्री के क्यूट कजिन्स में से हैं। दोनों को ही एक-दूसरे के साथ वक्त बिताना बहुत पसंद है। दोनों की साथ में फोटोज आते ही इंटरनेट पर वायरल हो जाती है। तैमूर के साथ काफी वक्त से लंदन में है। लंदन जाने के बाद से ही तैमूर की बहुत कम फोटोज सामने आ रही हैं। फैंस उन्हें काफी मिस कर रहे हैं। इसी दौरान उनकी कजिन इनाया भी छुट्टियां मनाने के लिए लंदन पहुंची हैं।
हाल ही में सोहा और कुणाल, इनाया के साथ लंदन वेकेशन के लिए गए थे। उनकी कुछ एयरपोर्ट फोटोज भी वायरल हुईं थीं। अब सोहा ने तैमूर और इनाया की एक नई फोटो शेयर की है। तैमूर और इनाया काफी वक्त से एक-दूसरे से मिले नहीं थे, लेकिन फोटो में भाई-बहन का प्यार साफ झलक रहा है। यहां तैमूर जहां इनाया को देख खुश होकर मुस्कुरा रहे हैं, वहीं इनाया उनसे गले मिलने के लिए आगे बढ़ रही है। इस फोटो में दोनों बहुत क्यूट लग रहे हैं।
इनाया ने जहां वाइट टॉप और ब्लू डेनिम्स कैरी की है, वहीं तैमूर ब्लू ग्राफिक टी-शर्ट और स्ट्राइप्ड शॉर्ट्स में नजर आ रहे हैं। दोनों ने ही वाइट शूज कैरी किए हैं। इस फोटो के साथ सोहा ने कैप्शन दिया, 'रीयूनाइटेड।' इसके अलावा कुणाल खेमू ने भी तैमूर और इनाया की एक स्वीट फोटो शेयर की थी, जिसमें दोनों हाथ पकड़े पार्क में घूम रहे हैं। दोनों ही फोटोज एक ही पार्क की है। इसके साथ कुणाल ने लिखा, 'टिम और इनि।' ये तैमूर और इनाया के निकनेम्स हैं। ये दोनों ही फोटोज फैंस को बहुत पसंद आ रही है और वे इस पर कमेंट्स कर रहे हैं।
आपको बता दें कि लंबे वक्त से तैमूर लंदन में ही हैं। हाल ही में उनकी मौसी एक्ट्रेस करिश्मा कपूर ने एक फैमिली फोटो शेयर की थी। जिसमें करिश्मा अपने दोनों बच्चों समायरा-कियान, मां बबिता, बहन करीना कपूर खान और भांजे तैमूर के साथ नजर आ रही थीं। सभी जहां कैमरे की तरफ पोज दे रहे थे, वहीं प्रैम में बैठे हुए तैमूर का ध्यान कहीं और ही था।
उनकी ये फोटो इंटरनेट पर आते ही वायरल हो गई थी। फैंस इस फोटो को देखने के बाद तैमूर के लिए हार्ट बना रहे थे और उन्हें जल्दी भारत लौटने के लिए कह रहे थे। बता दें कि तैमूर अपने एनुअल वेकेशन के लिए लंदन में हैं, जहां अब उन्हें सोहा, कुणाल और इनाया ने भी ज्वॉइन किया है।